पाएं अपने शहर की ताज़ा ख़बरें और फ्री ई-पेपरडाउनलोड करें
बिहार सरकार के मंत्री प्रमोद कुमार ने कहा कि सरकार कोरोना मरीजों के प्रति पूरी तरह जागरूक एवं संवेदनशील है। सदर अस्पताल, अनुमंडल अस्पताल व प्रखंड स्वास्थ केंद्रों में कोरोना मरीजों का बेहतर इलाज एवं टीकाकरण हो रहा है। इसके अलावा कुछ प्राइवेट हॉस्पिटल भी सरकार के सभी नियमों का पालन करते हुए कोरोना मरीजों का इलाज कर रहे हैं। सोमवार को निरीक्षण के क्रम में मंत्री प्रमोद कुमार ने डॉ.आशुतोष शरण के शरण नर्सिंग होम एवं रहमानिया हॉस्पिटल पहुंच कर मरीजों का हाल समाचार जानने के साथ दोनों अस्पतालों के प्रबंधन से आग्रह किया कि गरीब मरीजों का भी ख्याल रखा जाए, अस्पताल में साफ-सफाई पर विशेष जोर दिया जाए, मरीज के इलाज में पूरी तरह पारदर्शिता हो इसका भी ख्याल रखा जाए। उक्त अवसर पर मंत्री श्री कुमार के साथ सदर अनुमंडल पदाधिकारी प्रियरंजन राजू ,भाजपा जिला महामंत्री डॉ. लालबाबू प्रसाद, किसान मोर्चा प्रभारी दिलीप कुशवाहा, जिला प्रवक्ता संजीव सिंह, मदन सिंह सहित वरिष्ठ गणमान्य उपस्थित रहे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn